proxectonos/corpus_dominio_legal_administrativo_tmp huggingface dataset:
05/04/2022 | Administración LocalMunicipal
A Baña
Delegación de funcións da Alcaldía na concelleira Lorena Trillo López con motivo da asemblea xeral da asociación de entidades locais pola lingua galega

A Alcaldía con data do 28 de marzo ditou, entre outros, o Decreto nº 142 que deseguido se transcribe¨: Jose Andrés García Cardeso, alcalde do concello da Baña, á data da sinatura dixital, en presencia do secretario de dito concello, emito o seguinte decreto: Vista a necesidade de adoptar unha resolución sobre os procedementos aos que se refire este decreto en aras dos principios de eficacia e celeridade administrativa recollidos na Lei 39/2015 de 1 de outubro de procedemento administrativo común das administracións públicas e na Lei 40/2015 de 1 de outubro de réxime xurídico do sector público. Visto que o Alcalde deste Concello, D. Sergio Ismael Basili Narvarte Padgett, por motivos da súa axenda, non poderá asistir á Asemblea Xeral de Entidades Locais pola Lingua Galega que terá lugar o martes 29 de marzo de 2022 ás 9:30 h. no auditorio de Rianxo; rúa dos Autores da Rianxeira, s/n,15920, Rianxo. Visto o réxime de delegacións das funcións da Alcaldía recollidos no referido artigo 23 da Lei 7/1985 así como nos artigos 44 e 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. De acordo coas atribucións que me confire o artigo 21.1 da Lei 7/1985, de 2 de abril reguladora das Bases do Réxime Local, e na aplicación do art.10 da Lei 40/2015 de 1 de outubro do réxime xurídico do sector público. Resolvo: Primeiro: Delegar na concelleira de Cultura, Educación, Muller, Igualdade e Normalización Lingüística, DªMaria Desideria Emma Rosa Apetrei Cascallana, a titularidade das funcións que lle corresponden á Alcaldía ós efectos oportunos da asistencia á Asemblea de Entidades Locais pola Lingua Galega. Segundo: Declarar que a delegación conferida se poderá revogar en calquera momento. Terceiro: Publicar o presente decreto conforme ao establecido no art.44.1 do ROF e notificar á interesada. Mándao e asínao o señor alcalde, e ordena darlle traslado ao departamento correspondente para a súa incorporación ao expediente do que eu Secretario - interventor, Ricardo Garrido Caneda, dou fe.” A Baña 29 de marzo de 2022 O alcalde, José Andrés García Cardeso
05/04/2022 | Administración LocalMunicipal
Cambre
Aprobación provisional da modificación da ordenanza fiscal núm.5

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria de data 31 de marzo do 2022, adoptou, entre outros, os seguintes acordos: Primeiro: Aprobar inicialmente a modificación dos artigos 3, 4, 6, 7, 8, 9, 12, 13, así como a inclusión dunha Disposición Final da ordenanza fiscal nº 5 reguladora do imposto sobre o incremento de valor dos terreos de natureza urbana. Segundo: Someter o expediente a información pública mediante anuncio no Boletín Oficial da Provincia, no taboleiro de edictos da corporación, na sede electrónica do concello e nun dos diarios de maior tirada da provincia, durante 30 días, a contar desde o seguinte ao da inserción do anuncio no Boletín Oficial da Provincia, prazo durante o cal os interesados poderán examinar o expediente e presentar cantas alegacións estimen oportunas. No caso de non presentarse alegacións, o acordo entenderase definitivamente aprobado, sen necesidade de novo acordo plenario, e inserirase o anuncio de aprobación definitiva no BOP xunto co texto íntegro da modificación operada. No suposto de que non se presentaran reclamacións contra o mesmo, entenderase automáticamente elevado a definitivo o acordo ata entón provisional. Terceiro: Publicar no Boletín Oficial da Provincia os acordo definitivos así como o texto integro da Ordenanza modificada, entrando en vigor ao día seguinte da súa publicación, manténdose vixenta ata a súa modificación ou derrogación expresa. Cambre, 1 de abril de 2022 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
05/04/2022 | Administración LocalMunicipal
Pontedeume
Aprobación definitiva do expdiente de modificación de crédito número 3/2022

EDICTO Aprobación definitiva do expediente de modificación de crédito número 3/2022 Aprobada en sesión plenaria do 24/02/2022, a modificación de crédito 3, e unha vez exposto ao público sen terse presentado reclamación ningunha (BOP número 42, do 3/03/2022), queda definitivamente aprobada en aplicación dos artigos 177.2 e 169.3 do TRLFL. O resumo por capítulos queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación, tal como dispón o artigo 46.1 da Lei 29/1998 do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. En Pontedeume, asinado dixitalmente polo alcalde, Bernardo Fernandez Piñeiro, en data trinta e un de marzo de dous mil vintedous.
05/04/2022 | Administración LocalMunicipal
Irixoa
Modificación Ordenanza de Táfico: redución de velocidade en Piñeiro (Verís)

De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da ordenanza municipal de tráfico, circulación de vehículos de motor e seguridade viaria; a ordenanza foi aprobada por acordo plenario do 30-8-2011 e publicada no BOP do 4-11-2011; a presente modificación foi aprobada provisionalmente por acordo municipal plenario do 30-3-2022 e consiste en establecer o límite de velocidade máxima na zona de Piñeiro (parroquia de Verís) nun tramo de especial perigosidade (30 km/h). O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 31 de marzo de 2022 O ALCALDE Antonio Deibe Sanmartín
05/04/2022 | Administración LocalMunicipal
Coristanco
Modificación artigos 2, 3, 6, 7, 8 e 9 da Ordenanza fiscal número 17 reguladora do imposto sobre o incremento de valor dos terreos de natureza urbana

O Pleno do Concello de Coristanco na súa sesión ordinaria do 31 de marzo de 2022 aprobou inicialmente a modificación dos artigos 2,3, 6, 7, 8 e 9 da “Ordenanza Fiscal número 17 reguladora do Imposto sobre o Incremento do Valor dos Terreos de Natureza Urbana”. En cumprimento do disposto no artigo 17 do Texto Refundido da Lei Reguladora das Facendas Locais, o expediente exporase ao público polo prazo de trinta días hábiles na Secretaría municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a ordenanza definitivamente aprobada sen necesidade de novo acordo plenario. Do que dáse traslado aos efectos oportunos. Coristanco, 1 de abril de 2022. O alcalde, Asdo. Juan Carlos García Pose
05/04/2022 | Administración LocalMunicipal
Narón
Intervención
Edicto aprobación do padrón fiscal da taxa polos servizos prestados nas escolas infantís municipais, do mes de marzo de 2022

A Xunta de Goberno Local, en sesión celebrada o día 31/03/2022, adoptou entre outros os acordos seguintes: Primeiro: Aprobar o padrón fiscal da taxa polos servizos prestados nas escolas infantís municipais, do mes de marzo de 2022, cun total de 195 contribuintes e por importe de 16.134,35 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 31 de marzo de 2022 O alcalde acctal Jiarui Rosellon Felgar
05/04/2022 | Administración LocalMunicipal
Irixoa
Aprobación inicial modificación orzamentaria 3/2022

Aprobado provisionalmente o expediente de modificación orzamentaria nº 3/2022, mediante acordo plenario do 30-3-2022, procédese á exposición pública do mesmo. A modificación inclúe un suplemento de crédito por 2.040,40 € e un crédito extraordinario por 64.726,38 €, financiados con remanente de tesourería; tamén se modifican as bases específicas de execución, para incluír unha nova subvención nominativa á Cruz Vermella de Betanzos. O expediente estará á disposición do público na Secretaría do concello durante o prazo de 15 días hábiles, podendo durante dito prazo presentarse as alegacións ou reclamacións por escrito por parte dos interesados; de acordo co establecido no art.169 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), no caso de que non se presenten alegacións a aprobación inicial converterase automaticamente en definitiva. Irixoa, 31 de marzo de 2022 O alcalde Antonio Deibe Sanmartín
05/04/2022 | Administración LocalMunicipal
Sobrado
Anuncio aprobación inicial modificación Ordenanza municipal axudas fomento natalidade

Aprobada inicialmente a modificación da Ordenanza municipal reguladora das axudas para o fomento da natalidade e o asentamento da poboación no Concello de Sobrado, por acordo do Pleno de data 29 de marzo de 2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. No caso de non presentarse reclamacións no citado prazo, entenderase definitivamente aprobado o acordo de modificación da mencionada Ordenanza sen necesidade de acordo expreso. Sobrado, a 30 de marzo de 2022 O alcalde Luis Lisardo Santos Ares
05/04/2022 | Administración LocalMunicipal
Fene
Secretaría
Aprobación definitiva do expediente de modificación de créditos 02/2022, subexpediente 1/2022 de suplemento de créditos

ANUNCIO Asunto: Aprobación definitiva do expediente de modificación de créditos 02/2022, subexpediente 1/2022 de suplemento de créditos Polo Pleno do Concello, en sesión ordinaria celebrada o día 3 de marzo do presente ano, aprobouse o expediente de modificación de créditos número 2/2022 de suplemento de crédito (núm.1/2022), por importe de 216.046,20 €. Transcorrido o prazo de exposición ao público sen que se presentaran reclamacións, considérase definitivamente aprobado o expediente, e de conformidade co recollido nos artigos 179.4 e 169.3 TRLRFL, faise público o resumo por capítulos do estado de gastos do orzamento do exercicio 2022, que queda, tras a contabilización do referido expediente, como segue: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Fene, 30 de marzo de 2022. O alcalde Asdo.: Juventino José Trigo Rey
08/04/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial de expediente de suplemento de crédito 2022-SUPLE-02 por importe de 27.610,05 euros, financiado con baixas por anulación

EDICTO ANUNCIO DE EXPOSICIÓN AO PÚBLICO DE APROBACIÓN INICIAL DE EXPEDIENTE DE SUPLEMENTO DE CRÉDITO 2022-SUPLE-02 POR IMPORTE DE 27.610,05 EUROS, FINANCIADO CON BAIXAS POR ANULACIÓN O Pleno da Corporación municipal, en sesión ordinaria celebrada o día 5 de abril de 2022, aprobou inicialmente o expediente de modificación orzamentaria de suplemento de crédito 2022-SUPLE-02 dentro do vixente Orzamento municipal do ano 2022, financiado con baixas por anulación. En cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora de facendas locais, este expediente modificativo de crédito exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras n.º 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “SUPLE-02”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 5 de abril de 2022. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
08/04/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 8001.- Ponte sobre o río Mandeo na estrada DP 8001 Cruces a Penablanca, p. q. 3+100 (Sobrado dos Monxes) 2021.1110.0011.0 DP 8001

O Pleno da Corporación en sesión celebrada o día 01/10/2021 acordou a aprobación do VIPI/2021 - INVERSIONS VIAS PROVINCIAIS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia nº 7208 do 07/10/2021, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 02/05/2022 Horario: 16:00 Lugar: CASA DO CONCELLO Concello: SOBRADO Data: 02/05/2022 Horario: 16:15 Lugar: CASA DO CONCELLO Concello: SOBRADO Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña 5 de abril de 2022 O PRESIDENTE O SECRETARIO ACCTAL. Valentín González Formoso Miguel Iglesias Martínez
08/04/2022 | Administración LocalMunicipal
Arzúa
Aprobación inicial expediente de modificación de créditos por transferencia de crédito entre áreas de gasto diferentes núm: 5/2022 TC e aprobación inicial da modificación das bases de execución do orzamento para 2022

O Pleno da Corporación, en sesión extraordinaria celebrada o día 04/04/2022 aprobou inicialmente o expediente de modificación de créditos na modalidade de transferencia de crédito N.º 5/2022 TC por importe de 44.000 €. Igualmente, na mesma sesión plenaria, acordouse aprobar inicialmente a modificación das bases n.º 52 e n.º 21, das bases de execución do orzamento prorrogadas para o ano 2022. A modificación da base n.º 52 efectúase para establecer subvencións nominativas para o exercicio 2022 e a n.º 21 para a regulación do circuito electrónico de conformidade de facturas. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. O que se fai público para os efectos previstos na lexislación citada. Arzúa, 5 de abril de 2022. O alcalde José Luis García López
08/04/2022 | Administración LocalMunicipal
Narón
Secretaría
Resultado definitivo do proceso seletivo e proposta de nomeamento dunha praza de auxiliar administrativo do Padroado de Cultura do Concello de Narón

ANUNCIO RESULTADO DEFINITIVO DO PROCESO SELECTIVO PARA A PROVISIÓN DUNHA PRAZA DE AUXILIAR ADMINISTRATIVO DO PADROADO DE CULTURA DO CONCELLO DE NARÓN E PROPOSTA DE NOMEAMENTO A puntuación final acadada pola aspirante que superou o proceso seletivo foi a seguinte: Polo que, o Tribunal propón o nomeamento de María Isabel López García, con DNI 3****696V, para ocupar unha praza de funcionaria de carreira, auxiliar administrativo, do Padroado de Cultura do Concello de Narón. Narón, 5 de abril de 2022. A alcaldesa Marián Ferreiro Díaz
08/04/2022 | Administración LocalMunicipal
Cariño
PAI marzo 2022

No Decreto da Alcaldía 134/2022, de data 04 de abril de 2022, aprobáronse os padróns fiscais de contribuíntes que deseguido se relacionan: - Prezo público de prestación do servizo de punto de atención á infancia correspontede ao mes de marzo de 2022. Prazo de ingreso: O prazo de ingreso en período voluntario será dende o día 05 de abril de 2022 ata o 04 de xuño de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 5 de abril de 2022. O Alcalde José Miguel Alonso Pumar
08/04/2022 | Administración LocalMunicipal
Teo
Anuncio de delegación da Alcaldía

ANUNCIO DE DELEGACION DA ALCALDÍA Por Resolución da Alcaldía do 4/04/2022 (Res.454/22), corrixida dun erro material pola Resolución do 5/04/2022 (Res.460/22), e, de conformidade co previsto nos arts.23.3 da Lei 7/85, do 2 de abril, reguladora das bases do réxime local, e arts.44 e 47 do R. D. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, delégase a Alcaldía do Concello de Teo o vindeiro 18 de abril de 2022 en Jorge Walter Echeberria Comabasosa, primeira tenente de alcalde. A delegación conferida poderá revocarse en calquera momento pola Alcaldía. Teo, 5 de abril de 2022. O alcalde Rafael C. Sisto Edreira
08/04/2022 | Administración LocalMunicipal
Noia
Administración Financeira. Intervención
Padrón taxa prestación servizos piscina municipal mes abril 2022

Confeccionado e aprobado mediante a resolución da concelleira delegada da área de economía e facenda número 2022-0829 o padrón comprensivos das cotas e suxeitos pasivos das Taxas prestación de servizos na Piscina Municipal correspondente ao mes de abril de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. O prazo de cobro en período voluntario será de dous meses. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 4 de abril de 2022 O alcalde José Santiago Freire Abeijón
08/04/2022 | Administración LocalMunicipal
Narón
Secretaría
Resultado definitivo do proceso selectivo e proposta de nomeamento de dúas prazas de peón de desinfección e limpeza de gando do Concello de Narón

ANUNCIO RESULTADO DEFINITIVO DO PROCESO SELECTIVO PARA A PROVISIÓN DE DÚAS PRAZAS DE PEÓN DE DESINFECCIÓN E LIMPEZA DE GANDO DO CONCELLO DE NARÓN E PROPOSTA DE NOMEAMENTO A puntuación final acadada polas aspirantes que superaron o proceso seletivo foi a seguinte: Polo que, o Tribunal propón o nomeamento para ocupar dúas prazas de persoal laboral fixo, na categoría de peón de desinfección e limpeza de gando do Concello de Narón ás seguintes aspirantes:  Xacobe Salbidegoitia Riart, con DNI 3****186P  Lyes Framit Ke, con DNI 3263****L Narón, 5 de abril de 2022. A alcaldesa Marián Ferreiro Díaz
08/04/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica do plan de íias provinciais 2022, segunda fase

A Exma. Deputación Provincial da Coruña, en sesión celebrada o 25 de marzo de 2022, adoptou entre outros o seguinte acordó: 1.- Aprobar técnicamente o PLAN DE INVESTIMENTO EN VIAS PROVINCIAIS 2022 SEGUNDA FASE cun orzamento total de 440.094,12.- euros, con cargo á aplicación 0410/4531/60900 integrado polo proxecto que se detalla: 2.- Iniciar os trámites para a expropiación dos bens e dereitos necesarios para a execución da seguinte obra: 3.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.4.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de marzo de 2022 O PRESIDENTE A SECRETARIA Asdo.: Valentín González Formoso Asdo.: Amparo Taboada Gil
08/04/2022 | Administración LocalMunicipal
Oroso
Rectificación do Inventario de Bens do Concello de Oroso do ano 2021. Exp.2022/X999/000153

O 31.03.2022 o pleno do Concello, en sesión ordinaria, aprobou inicialmente a rectificación do Inventario de bens e dereitos do Concello de Oroso co seguinte resumo por epígrafes: Ábrese un período de información pública por un prazo de 20 días hábiles aos efectos previstos no artigo 83 da Lei 39/2015, de 1 de outubro, do Procedemento Administrativo Común das Administracións Públicas común para que se poidan presentar alegacións. No caso de non presentarse aquelas, o acordo inicialmente adoptado elevarase automaticamente a definitivo. Oroso, 05 de abril de 2022 O alcalde Luis Rey Villaverde
08/04/2022 | Administración LocalMunicipal
Arteixo
Renda e Exaccións
Aprobación inicial da modificación da Ordenanza fiscal n.º 14, reguladora da taxa pola prestación do servizo de recollida e tratamento de lixos e residuos urbanos do Concello de Arteixo

ANUNCIO APROBACIÓN INICIAL DA MODIFICACIÓN DA ORDENANZA FISCAL N.º 14, REGULADORA DA TAXA POLA PRESTACIÓN DO SERVIZO DE RECOLLIDA E TRATAMENTO DE LIXOS E RESIDUOS URBANOS DO CONCELLO DE ARTEIXO O Pleno da Corporación, en sesión do 31 de marzo de 2022, adoptou, entre outros, o acordo seguinte: aprobación inicial da modificación da Ordenanza fiscal n.º 14, reguladora da taxa pola prestación do servizo de recollida e tratamento de lixos e residuos urbanos do Concello de Arteixo. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello e na sede electrónica do Concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro das ordenanzas citadas. Arteixo a 4 de abril de 2022. Asina dixitalmente na data do documento electrónico: Angeles Rocio Paterna Serneguet. (Concelleira de Economía e Facenda, Contratación, Turismo e Novas Tecnoloxías
08/04/2022 | Administración LocalMunicipal
Boimorto
Aprobación definitiva do orzamento 2022

O Pleno do Concello acordou a aprobación inicial do orzamento xeral, bases de execución e cadro de persoal para o exercicio económico e na sesión indicados. Estivo exposto ao público durante o prazo de 15 días hábiles, mediante anuncio no taboleiro de edictos, taboleiro da sede electrónica e no BOP, sen que durante o dito prazo conste a presentación de ningún tipo de reclamación. Así, o acordo inicial enténdese elevado a definitivo. Cumprido o citado trámite e de conformidade co artigo 169 do Real Decreto Lexislativo 2/2004, do 5 de marzo, e 20 do Real Decreto 500/1990, do 20 de abril, procédese á publicación da aprobación definitiva do orzamento, xunto co resumo por capítulos e o cadro de persoal: CADRO DE PERSOAL A) PERSOAL FUNCIONARIO B) PERSOAL LABORAL FIXO C) PERSOAL LABORAL TEMPORAL A aprobación definitiva poderá ser impugnada ante a xurisdición contencioso-administrativa, cos requisitos, formalidades e causas sinaladas no artigo 170 e 171 do Texto Refundido da Lei reguladora das facendas locais, aprobada polo Real Decreto Lexislativo 2/2004, do 5 de marzo, e na forma e prazos que establecen as normas da dita xurisdición. Boimorto, 4 de marzo de 2022. A Alcaldía Asdo.: María Jesús Novo Gómez
08/04/2022 | Administración LocalMunicipal
Oroso
Expediente de crédito extraordinario 2022/03

ASUNTO: APROBACIÓN INICIAL DE EXPEDIENTE DE MODIFICACIÓN DE CRÉDITOS POR CRÉDITO EXTRAORDINARIO 2022/03 O Pleno do Concello, en data 31 de marzo do presente ano, procedeu á aprobación inicial do expediente de modificación de créditos 2022/03 por crédito extraordinario. De conformidade co disposto no artigo 177.2 en relación co artigo 169.1 do TR 2/2004 da Lei reguladora das facendas locais exponse o expediente ao público polo prazo de 15 días, durante os cales os interesados poderán examinalo nas oficinas de Intervención-Tesouraría e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións, entenderase definitivamente aprobado. En Oroso, a 4 de abril de 2022. O alcalde-presidente Luis Rey Villaverde
08/04/2022 | Administración LocalMunicipal
Lousame
Aprobación do padrón definitivo do prezo público pola prestación do Servizo de Axuda no Fogar modalidade Libre Concorrencia, correspondente ao mes de febreiro de 2022

A Alcaldía do Concello de Lousame, ditou Resolución núm.139/2022 o 10/03/2022, aprobando o padrón definitivo do prezo público pola prestación do Servizo de Axuda no Fogar modalidade Libre Concorrencia, correspondente ao mes de febreiro de 2022, por un importe total de 377,85 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 4 de abril de 2022. A Alcaldesa, Mª Teresa Villaverde Pais
08/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. W15.74204. Benedicto Salvado López solicita autorización para as obras de reposición dun cauce ao seu estado natural e peche na parcela 002202900NH45B0001SY, no concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Miriam Jesus Chima Hosta Sobreira solicita autorización para as obras recollidas no documento: Memoria descriptiva: propuesta de intervención en zona de DPH” con obras situadas no lugar de Noval - Lavacolla, parroquia de Sabugueira, no concello de Santiago de Compostela, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74204 O proxecto contempla a reposición do cauce dun rego innominado a seu estado natural, dentro da parcela con referencia catastral 002202900NH45B0001SY, mediante escavación e levantamento do encanamento cuberto actual, formación de noiros a ambos lados do cauce e naturalización do leito. No estremo leste volverase a encanar un tramo de 6 metros de longo e diámetro de 800 mm para permitir un mellor aproveitamento da parcela. Ase mesmo instalarase un peche de malla metálica paralelo o rego e a unha distancia de 5 metros do rego, garantindo a servidume expedita. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O expediente tramítase nas oficinas deste Servizo, situado na rúa Tomiño, 16-baixo, Santiago de Compostela, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, 4 de abril de 2022 - O xefe do Servizo Territorial de Augas de Galicia - Isamael Munt Amaadachou (sinatura dixital)
08/04/2022 | Administración LocalMunicipal
Dodro
Delegación funcións Alcaldía no tenente de alcalde os días 8 e 9 de abril 2022

Resolución de Alcaldía núm.117/2022 de data 04/04/2022: “EXP.: 2022/G003/000124 ASUNTO: DELEGACIÓN FUNCIÓNS ALCALDÍA NO TENENTE DE ALCALDE OS DÍAS 8 E 9 DE ABRIL 2022 TRÁMITE: RESOLUCIÓN DE ALCALDÍA Visto que corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións. Visto que durante os días 8 e 9 de abril de 2022, o alcalde atoparase ausente do municipio por mor dunha viaxe. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar en D. Ilyasse Burdalo Terricabras, primeiro tenente de alcalde a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante os días 8 e 9 de abril de 2022. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.” Publícase, aos efectos oportunos, de acordo co previsto no artigo 44.2 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Dodro, 5 de abril de 2022 O alcalde Francisco Xabier Castro Tourís
08/04/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da segunda relación do plan de sendas peoíis 2021 segunda fase

A Exma. Deputación Provincial da Coruña, en sesión celebrada o 25 de marzo de 2022 adoptou entre outros o seguinte acordo: 1.- Aprobar a SEGUNDA RELACION DO PLAN DE SENDAS PEONIS 2021 SEGUNDA FASE cun orzamento total de 175.122,54.- euros, con cargo á aplicación 0410/4535/60900, integrada polo proxecto que se detalla: 2.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de marzo de 2022 O PRESIDENTE A SECRETARIA, Asdo.: Valentín González Formoso Asdo.: Amparo Taboada Gil
08/04/2022 | Administración LocalMunicipal
Sobrado
Exposición pública da aprobación do padrón fiscal s. a. f. marzo 2022

Por resolución de Alcaldía nº: 140/2022 de data 5 de abril de 2022, acordou aprobar os padróns fiscais do mes de marzo de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de marzo de 2022, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de marzo de 2022, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.351,06€ e 5.327,65€. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 5 de abril de 2022 O alcalde Luís Lisardo Santos Ares
08/04/2022 | Administración LocalMunicipal
Ferrol
Concellería de Benestar Social
Edito do padrón do servizo público de axuda no fogar do mes de febreiro 2022

O día 23 de marzo de 2022, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de febreiro do exercicio 2022. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 28/03/22 O Alcalde Ángel Manuel Mato Escalona
08/04/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da terceira fase do plan de sendas peonís 2021

A Exma. Deputación Provincial da Coruña, en sesión celebrada o 25 de marzo de 2022 adoptou entre outros o seguinte acordo: 1.- Aprobar definitivamente o PLAN DE SENDAS PEONIS 2021 TERCEIRA FASE cun orzamento total de 1.148.009,07.- euros, con cargo á aplicación 0410/4535/60900, integrada polo proxecto que se detalla: 2.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de marzo de 2022 O PRESIDENTE A SECRETARIA, Asdo.: Valentín González Formoso Asdo.: Amparo Taboada Gil
08/04/2022 | Administración LocalMunicipal
Noia
Administración Financeira. Intervención
Padrón prezo público SAF febreiro 2022

Confeccionado e aprobado mediante a resolución da concelleira delegada da área de economía e facenda número 2022-0837 o padron comprensivo das liquidacións emitidas en concepto de Prezo público pola prestación do servizo de Axuda no Fogar, correspondente ao mes de febreiro de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 4 de abril de 2022 O alcalde José Santiago Freire Abeijón
08/04/2022 | Administración LocalMunicipal
Ares
Aprobación inicial orzamento 2022

Aprobado inicialmente en sesión extraordinaria celebrada polo Pleno deste Concello, en data 6 de abril do 2022, o Orzamento Xeral, Bases de Execucion e o cadro de persoal funcionario, laboral e eventual para o exercicio económico 2022, de acordo ao previsto no artigo 169 do Texto Refundido da lei Reguladora de Facendas Locáis aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non son presentadas reclamacións. En Ares, a 6 de abril do 2022. O Alcalde Asdo.: Julio Ignacio iglesias Redondo.